‘বাঁচান’ অক্ষয়ের পা ছুঁয়ে কাতর আর্জি কিশোরীর

ওয়েব ডেস্ক: ৯ বছর পর বৃহন্মুম্বই পুরনিগমে নির্বাচন (Brihanmumbai Municipal Corporation Election)। বৃহস্পতিবার সকাল ৭টা থেকে ভোটগ্রহণ শুরু হয়েছে। পুরনিগমের নির্বাচন ঘিরে বৃহস্পতিবার সকাল থেকেই মুম্বই শহরের বিভিন্ন ভোটগ্রহণ কেন্দ্রে ছিল ব্যস্ততা তুঙ্গে। আর সেই ভোটপর্বে এক্কেবারে দিনের শুরুতেই গিয়ে ভোট দিয়ে এসেছেন অক্ষয় কুমার (Akshay Kumar)। স্ত্রীকে সঙ্গে নিয়ে নিজের বাড়ির কাছের ভোটকেন্দ্রে ভোট দিতে গিয়েছিলেন অক্ষয়। ভোট দিয়ে বেরনোর সময় হঠাৎই এক ভক্তের মুখোমুখি হন বলিউডের ‘খিলাড়ি’। ‘বাবা খুব বিপদে, দয়া করে বাঁচান’, মহিলা ভক্ত অক্ষয়ের পা ধরে বিপদ থেকে বাঁচানোর কাতর আর্জি জানান। কী করলেন ‘খিলাড়ি’?

ভোট কেন্দ্র থেকে বেরিয়ে গাড়িতে উঠতে যাওয়ার সময় আচমকাই এক যুবতী অভিনেতার পা জড়িয়ে ধরেন। সেই মুহূর্তের ভিডিয়ো সকাল থেকেই সোশ্যাল মিডিয়ায় ঘুরছে। ভিডিওতে দেখা যাচ্ছে, অক্ষয় কুমারের কাছে এসে ওই যুবতী আর্থিক সাহায্যের আবেদন জানাচ্ছেন। এদিন ওই মহিলা ভক্ত অক্ষয়ের পা ধরে বিপদ থেকে বাঁচানোর কাতর আর্জি জানান। এক মহিলা ভক্ত হাতে এদিন ছিল একটি সাদা কাগজ। অক্ষয়ের কাছে কাতর আর্জি জানান তিনি। বলেন, “আমার বাবা খুব বিপদে রয়েছেন। ওনাকে দয়া করে বাঁচান। আমার বাবা ঋণের ভারে জর্জরিত। এই বিপদ থেকে তাঁকে বেরিয়ে আসত তাঁকে দয়া করে সাহায্য করুন।” ভক্তের কাতর আর্জি শুনে মুখ ফিরিয়ে নিতে পারেননি অক্ষয়। ওই মহিলা ভক্তকে অক্ষয় বলেন তাঁর ফোন নম্বর অক্ষয়ের টিমের কোনও এক সদস্যকে দিয়ে রাখতে। তাঁর তরফ থেকে ওই মহিলার সঙ্গে যোগাযোগ করার আশ্বাস দেওয়া হয় এদিন। আর তারপরেই রীতিমতো অক্ষয়ের পা ধরেন ওই মহিলা ভক্ত। ইতিমধ্যেই নেটপাড়ায় ভাইরাল হয়েছে সেই ভিডিও।